
GEOGRAFISKE INFORMASJONSSYSTEMER (GIS) I FORVALTNING OG PLANLEGGING (20 sp.)

Videreutdanningstilbud i bruk av GIS. Tilbudet vektlegger både teoretiske/refleksive ferdigheter og praktisk bruk av verktøy. Tilbudet gis av Institutt for planlegging og lokalsamfunnsforskning (IPL).

· Aktuelle målgrupper: Ledere, mellomledere, planleggere, utredere og saksbehandlere i offentlig og privat virksomhet - der bruk av og kommunikasjon med stedfestet informasjon eller geodata inngår. 

· Læringsmål: Bidra til GIS-relatert kompetanseheving både teoretisk og praktisk. Praktisk knyttes studiet til studentenes egne arbeidsplasser, til studentenes egne erfaringer, arbeidssituasjon og reelle oppgaver på arbeidsplassen. Offentlig forvaltning og mange private virksomheter anvender store mengder geodata. GIS kan gjøre det mulig å arbeide mer effektivt og reflektert med slik informasjon, koble informasjon for ulike områder og forbedre kommunikasjonen mellom forvaltning, næringsliv og publikum. Dette forutsetter at kompetanseheving i GIS også må innebære utvikling av teoretiske og refleksive ferdigheter.

· Studiets hovedtema: GIS i et samfunnsperspektiv, grunnleggende GIS-kunnskaper, datakilder og datafangst, GIS-verktøy som arbeidsredskap internt og i forhold til publikum. Studiet er på 20 sp.

· Studieopplegg: Undervisninga går over vår- og høstsemesteret 2008, med 2 samlinger hvert semester. Studiet igangsettes med 2-dagers fysisk og obligatorisk samling den 14.-15. februar. Den andre samlinga blir på nett 18. april. Studentens egen arbeidsplass er basis for undervisninga. Dette støttes opp med 4 samlinger (2+1+1+1 dager). Tredje og fjerde samling er nettmøter eller videokonferanser i høstsemesteret. Det gis øvingsoppgaver og forelesninger. Pensum er på ca. 1000 sider. Fronter benyttes som elektronisk klasserom (Internett-baserte studienett) og GoToMeeting for toveis kommunikasjon fra den enkelte students PC. 

· Eksamen: Tre mappeoppgaver (hjemmeoppgaver): Den første oppgaven er nettbasert kurs i et GIS-verktøy (eksterne GIS-kurs kan vurderes for godkjenning). De to andre skriftlige hjemmeoppgavene baseres på problemstillinger fra studentens egen arbeidsplass som studenten selv formulerer. Til eksamen blir de skriftlige mappeoppgavene vurdert samlet som mappe. Det er ingen muntlig eksamen.

· Deltakeravgift: Kr 25.000. Tillegg: Studiemateriell og semesteravgift.  

· Opptakskrav: Generell studiekompetanse eller realkompetanse for søkere som er 25 år eller eldre i søknadsåret. 

Søknadsskjema: http://uit.no/studieavdelinga/tjenester/12

Studiets nettsted: http://uit.no/planlegging/1624/

Det tas forbehold om godkjenning av oppstart og tilstrekkelig antall søkere.

Søknadsfrist: 15. desember 2007

Kontaktpersoner:  

Fagansvarlig Tor Arne Lillevoll, 77 64 59 96, torlil@sv.uit.no
Adm. koordinator Helen Eriksen, 77 64 59 22, helen.eriksen@uvett.uit.no

